Hlina, Alojz, poslanec NR SR (2023-12-19):
Vážený pán predsedajúci, vážené kolegyne, kolegovia, výnimočná doba si žiada výnimočné činy a ja sa ospravedlňujem, ja som prvýkrát v parlamente nie v obleku a sa cítim tak nesvoj. Ja som fakt, aj keď som bol predtým, aj teraz vždycky som si na tom potrpel. A tým, že som mal nejaké organizačné povinnosti, tak mi takto ušlo, tak sa ospravedlňujem aj za túto skutočnosť. Už vieme, však rozprávame dlho, má zmysel, nemá zmysel. Má zmysel, voda keď kvapká, aj do skaly dieru vykvapká, hej, len musí vytrvalo kvapkať a na to isté miesto, presne tak. A niekedy aj opakovanie je matka múdrosti, čiže keď v tomto obraze pokračujeme, v tejto alegórii, tak áno, aj o tom istom niekedy aj dvakrát pre lepšiu pamäť, času a miesta má zmysel. Všetko má zmysel. Malo zmysel, že som dneska utekal do Žiliny, tam som niečo povedal, potom som sa vrátil sem. Niekto povie: márnosť nad márnosť. Nie je to márnosť. To sa niekde tam skladá a najkrajšie stavby sú z malých tehál postavené, hej, že nejakou drobnou malou prácičkou vytrvalou vyskladáte, vyskladáte ten svoj domček, ktorý si myslíte, že bude pekný. A keď ho budete stavať poctivo, tak, čiže má to zmysel. I keď už aj ja som dlho na vážkach, že či idem, alebo nejdem a ešte pán predsedajúci naznačoval, že nemusím. Áno, nič také zásadné by sa nestalo, keby som nevystúpil, ale pre ten zmysel, to, že čo robíme. A robíme to, čo ľudia od nás očakávajú, hej, že nečítame tu telefónne zoznamy, som rád, že to tu zaznelo, snažíme sa, i keď sa to už niekedy môže niekomu zdať recyklované, rozprávať o tom, čo vy tam predkladáte z rôznych uhlov pohľadu. Snažíme sa argumentovať, čo je dosť taká, by som povedal, že dosť výnimočná vec. Na Slovensku je to tak neočakávaná vec, hej? Snažíme sa argumentovať, niektorí odborne, čo tiež sa teda javí ako chyba v systéme, hej? Čiže ja viem, môže unavovať a od toho je parlament parlamentom, že je to tu, je to tu možné. Takže čo je zmysel môjho ešte vystúpenia a v tomto že aj taký, by som povedal, aktuálny vnem? Je to už taký trošku freestyle teraz v tomto čase, však to už sa ani neni čo čudovať. Takže v určitom kontexte toho, že čo nám tu predkladáte a v akej kvalite nám to tu predkladáte, tak to mi dokresľuje to, čo som si teraz prečítal, že Robert Fico nadával nejakému študentovi, že má pubertálne vyrážky. Ja, ma fascinuje, ale v úvodzovkách ma fascinuje, že tá nízkosť, tá tuposť, že čo to vlastne je, hej, že si predstavím mladého človeka, ktorý sa ešte len ide vstúpiť možno, a viete, že mladí ľudia vedia byť citliví. Ja sám seba si viem predstaviť v nejakom veku, kde by mi niekto povedal, že, a mal som pubertálne vyrážky. A teraz že by sa do mňa naviezol nejaký premiér, hrozné akože! Ja neviem, čo si ten človek o sebe myslí, že kam až ideme padnúť, hej, že premiérovi tejto krajiny stál za to nejaký študent, ktorý sa ozval. A išiel po ňom tak nízko, že má nejaké pubertálne vyrážky. Ja normálne, mne to nedopína. Ja neviem, či pretože je po polnoci alebo pretože som nedopínavý. Ja som sa nikdy teda za múdreho nehral, ale toto mi už nedopína. To mi príde tak hnusné, tak perfídne, tak nízke! A ešte viete, koho bránil? Burdu. Viete, kto je Burda? Burda je ten, čo požieral v McDonalde hamburgery. Poznáte ten prípad pani Melicherčíkovej? Osoby zo študentského oddelenia Univerzity Komenského, ktorá upozornila na to, že sa podvádza pri prijímacích pohovoroch na právnickej fakulte, a vyhodili to chúďa, vyhodili ju, normálne ju vyhodili. Viete, kde robila? V McDonalde. Viete, čo sa stalo? Martvoň, bývalý poslanec za SMER, a tento Burda, to je tu legenda už pomaly, to je benchmark právnického, neviem, čo to tu vlastne je, tak sa chodili, prepáčte, že niekde chodili že žrať, žrať hamburgery do Lamača, nechali sa tou pani Melicherčíkovou obsluhovať. Objednali si a naschvál si objednali také niečo, čo bolo treba čakať a ona to nosila. A ešte jej hovorili: Bolo ti to treba, bolo ti to treba? Toto je Burda, Burda sem, Burda tam, ja normálne, ja žasnem, už som to toľkokrát počul, lebo Burda povedal hento, Burda povedal a kto to je? Burda chodil požierať hamburgery tak, aby ponížil, pokoril hnusným spôsobom ženu, hnusným, najhnusnejším, aký vôbec len muž sa môže znížiť. Toto robil ten náš Burda, toho, ktorého nám tu citujete! Toho, pre koho premiérovi stálo za to, že uráža nejakého mladého právnika. Čo už naozaj tu všetci rozum potratili?! Kvôli čomu, kvôli komu? Preboha, veď sa starajte o peniaze, za chvíľku nebudete mať na výplaty! Policajti tu budú pobehovať bez výplat. Dôchodcovia tu budú bez výplat. A vy riešite, vy riešite nejakého študenta, ktorý sa ozval. Červený koberec pred neho, že sa ozval. To, že sa taký človek stal dekanom, to je vizitka toho, kde sme a čo sme. Ako sa nejaký Burda mohol stať dekanom právnickej fakulty po tom, čo robil?! Ako?! A teraz ho vy idete citovať, už nebláznime! Fakt, ja už normálne mi nedopína. A ja vám poviem, čo si ja týmto spôsobím po polnoci. My máme nájomnú zmluvu s univerzitou. Už ma terorizovali a budú ma terorizovať, mne to je v tomto jedno. Ja tu nebudem stáť a byť ticho len preto, že mi môžu poškodiť v nejakých záujmoch, sú nejaké nájomné zmluvy. Je mi to jedno. Nemôžem sa na to pozerať, že vy ste si našli nejakého Burdu. Burda je človek, ktorý s Martvoňom, tým Martvoňom, ktorý vás chodil fotiť, vás smerákov kolegov fotil, chodil fotiť po garážach a udával novinárom. Však to ste vy za partia, toto ste vy za partia! Toho ste tu mali. Potom od vás odišiel, kydal na vás jak tento a ten chodil s Burdom do Lamača jesť hamburgery k pani Melicherčíkovej. A vy ho budete citovať, že Burda povedal alebo Burda sa vyjadril? Burda sa vyjadril. (Smiech.) A to je pre nás čo meritórne? Že sa nejaký Burda vyjadril? To je hanba, neni väčšej hanby, jak ten človek, že je dekanom právnickej fakulty! Veď on ani nemal byť údržbárom na právnickej fakulte, nie dekanom! (Reakcia z pléna.) Ja môžem rozprávať, čo ja chcem, ja som poslanec. Jak že čo to má s kompetenčným? Však to je, to, čo nám tu predkladáte zákony, v akej kvalite! To, čo ja som vám hovoril, to, čo som vám hovoril, ako môžte, ako môžte doplniť tam to obranné. Ja vám to poviem a tým skončím. Jak to tam môžte? Teraz keď budú chcieť náhradné súčiastky pre F-16, niekto si budú chcieť doviesť dovoznú licenciu, tak viete čo? Presne podľa toho prijatého zákona ste to predložili, tú licenciu nedostane. (Reakcia z pléna.) Ale nemusí F-16 súčiastky, ale nediskutujem, ja rozprávam v rozprave. (Reakcia z pléna.) Ja, pán kolega... (Prerušenie vystúpenia predsedajúcim.)